UVIÉU, 04/12/2010    El Conceyu Universitariu pol Asturianu (CUPA) celebra la sentencia pola que la Universidá d'Uviéu se ve obligada a camudar dellos puntos del "Reglamentu sobre presentación y receición d'escritos en bable/asturianu nel rexistru de la Universidá d'Uviéu", aprobáu en 2009. El CUPA avisó nel so día al Rector de que'l reglamentu en cuestión "nun s'axustaba a la Llei d'Usu del Asturianu",  abellugándose l'equipu del Rector Vicente Gotor nos informes de los xuristes de la Universidá, que veníen a afitar lo contraio de lo declaro agora pol Tribunal Superior de Xusticia d'Asturies.